A NETFLIX SAJÁT GYÁRTÁSÚ SOROZATA
Oké, Gigi.
Menni fog.
Helló, régi barátom!
AZT HITTEM, NEM MOZDULSZ KI
MERT "TÚL PUFFADT VAGY A BICIKLISNADRÁGHOZ"
- Jó reggelt, Joe. - Jó reggelt.
- Maradt még pünkösdi rózsa? - Félretettem az este.
- Átviszem magához. - Köszönöm!
- Szia, Ahmad! - Helló, Gigi!
- A szokásosat? - Igen, légyszi.
Jó reggelt, Reema.
Jó reggelt, Gigi.
Jaj, hetven?
- Ja. - Hűha.
Kell segítség, Yolanda?
Nem, megvagyok.
Mennyire volt döglött tegnap?
Azóta nem megy, hogy Troy kilépett.
De ma szerda van.
Termelői piacolók.
Talán benéz egy-két színésznőcske.
Nekem is kellett volna egy! Kimora nem engedte.
Kifogytunk az első adagból.
Az egyetlen, ami eddig elfogyott.
- Legalább szereztél magadnak? - Nem hagyták.
- Basszus. - De meló közben hordani fogom.
Hát persze!
Aprócska örömök
Mi végre megtagadni?
Forralt bor, nagy adag
Nem kell spórolni!
Keményen szeretem
Az élet szerencsejáték
Sosem elég belőle
Táncra perdülök tőle
Ha nem bánod a nélkülözést
Jó élet ez
Jó élet
Bár nem csupa móka és kacaj,
De jó élet!
Jó élet!
Ó, ha van kit szeretned
Gondot-bajt elfelejtesz
Hadd bámuljanak a prűdök
Hadd bámuljon az egész világ
Jó, jó élet ez!
Kifelé innen! Mindenki! Hess, el innen!
Se fodor, se tollazat
Se csipke, se prémgallér
Csupa szél és csupa szeszély
Nem csicsás ruhaszegély
Ez ünneplő
Ez csupa rongy
Ez megengedhető
Miféle jövő?
Mi számít?
Van ágyunk és szállásunk
Ha nem bánsz összekuporodni
Jó élet ez!
Jó élet!
Habár nincs teaszürcsölés, sütievés
Jó élet ez!
Jó élet!
Nekem nem
A boldog otthon
Derűs férjuram
Derűs asszonyom
Habár szíven üt néha
A magamfajtának
Az én életem
Jó
Élet
- Helló! - Nyitva vannak?
Igen, jöjjenek be.
Szóval Kimora, alá kellene írnod néhány csekket,
és volt már időd dönteni
a legutolsó vászontáska-szállítmányról?
Hogyan tudnék Tulumból dönteni, Gigi?
Hát nem sikkes?
Nagyon sikkes, a legsikkesebb.
Én is ezt mondtam. Ez nagyon sikkes,
mindenkinek ilyen kéne Los Angelesben.
Szóval megvettem mindet a boltnak.
Totál.
Arra gondoltam, levehetnénk az eladót kereső táblát,
mert úgy tűnik, pénzügyileg rosszul áll az üzlet.
Az üzlet kisugárzásilag áll rosszul.
Mindig is alig volt nyereséges.
Oké.
Azt érzed, hogy Troy kisugárzása hiányzik.
Nélküle elég emós a hely.
Én Halak vagyok, mi mindent érzünk.
Úgy értem, beszélek veled és mégis magányos vagyok.
Oké!
Még valami?
Viszed Troy műszakját,
amíg találunk valakit, aki feldobja a helyet,
aztán hétfőn, ha zárva vagyunk,
talán áthívhatom Biancát egy zsályázásra.
Hétfőn zárva vagyunk?
Hétfőn és kedden.
Nem vonzunk elég betérő vendéget,
és jobb, ha nehezen elérhetőnek tűnünk, és nem népszerűtlennek.
Érted, mire gondolok?
Rowan, hé!
Ne dugd azt a nadrágodba! Nem oda való!
Szóval elmegyek Hokkaidóba,
szerzek néhány rizses hordót, amiből esernyőtartót csinálhatunk
az üzletnek,
és síelek egy kicsit.
Azt hiszem, ott lesz wifi, de ne hívjatok.
Oké.
EGÉR HUMÁNUS KISZABADÍTÁSA RAGASZTÓCSAPDÁBÓL
OLÍVAOLAJ
Te jó ég!
Oké.
Ez 40 dolláros olíva.
Calabriából, Olaszországból.
Állítólag nagyon finom.
És nem fog fájni.
Talán még a bundádnak is jót tesz.
Jól van, kicsim.
Ez elég fura lesz, de megoldjuk, oké?
Én jövök!
Basszus!
Ray vagyok az Autómagazintól.
Köszönjük a 30 remek évet a csatornánál.
Nekünk remek volt,
de tudjuk, hogy önöknek nehéz.
- Itt az idő, hogy az Autómagazin... - Soha!
...és remélhetőleg kevésbé kínos.
Köszönjük a hallgatóknak, és reméljük, szeretni fogják az új műsorainkat.
VÉGKIÁRUSÍTÁS
Anya, minden rendben?
Hogy lenne? Boris meghalt.
Jézusom!
Szia neked is.
Múlt héten történt. Beteg volt, aztán...
- Apáddal össze vagyunk törve. - Múlt héten? És ha nem hívlak,
még mindig olyan világban élnék, ahol Boris életben van?
Nem akartunk felzaklatni. Azt hittük, tudtad. Nellie-nek elmondtuk.
Elmondtátok Nellie-nek?
Megírtuk neki levélben. Tudod, hogy levelezünk egymással.
Imádta azt a kutyát.
Annyira cukik voltak együtt.
Meséltem már?
Van egy találkozóm ma délután
egy szuperhíres ortodox zsidó misztikussal.
Azt hittem, már nem vagy zsidó.
Ő egy nem gyakorló intuitív, aki ad néhány...
lényeglátó tanácsot a jövőmről, és hogy mit kéne kezdenem az életemmel.
- Olyan, mint az a tenyérjós... - Gyógyító.
...aki azt mondta, fektess hawaii vörösagyagba...
- Oké, anya... - ...és persze kiderült, hogy
vörösagyag-kereskedése van, ami rosszul megy...
Nem, ő tényleg komoly,
és már hat hónapja várólistán vagyok nála,
- és Gwyneth szerint is jó... - Kérhetnék fél kiló darálthúst?
- Soványat, szokás szerint? - Nagyon soványat.
- Bocs, hentesnél vagyok. - Anya?
Hívlak, ha kitaláltuk, mi legyen Boris hamvaival.
HÉ, TE SRÁC! HIÁNYZOL!
MIT CSINÁLSZ MOSTANÁBAN?
SZAR NAPOM VOLT.
JÓ LENNE TALÁLKOZNI.
FOGLALTAM...
Laurel Hardware, Derek vagyok.
Derrick, drágám, Gigi Dumont vagyok!
Foglalnál nekem egy asztalt nyolcra, a 80-as asztalt, vagy a 41-eset?
Örökre imádni foglak!
Sajnálom, hölgyem, sajnos nincs szabad asztalunk
az étteremben ma estére.
Bocsánat, Gigi Dumont vagyok.
Derrickkel beszélek?
Derek vagyok. E-K-val.
Bizonyára Derricket keresi, C-K-val.
Igen, persze.
Kapcsolja nekem Derricket C-K-val, ha kérhetem.
Vele szoktuk megoldani az ilyen ügyeket.
Teljesen megértem.
De sajnos Derrick C-K nincs itt.
Nos, akkor felhívjuk a mobilján.
Barbadoson van.
Szívesen felteszem a várólistára,
ha esetleg valaki lemondaná.
Dumondot mondott, hölgyem?
Dumont, T-vel.
És javasolnám,
hogy soha többet ne használja a "hölgyem" szót.
Au revoir!
Lehetne, a felét erről a kártyáról levonni,
a másikat meg arról?
Abszolúte.
Csak egy pillanat.
Menjünk egy fülkébe.
Ez jól megy ezzel a szoknyával.
És ha ezeket nem fülbevalóként,
hanem brossként viseli, az szuper sikkes lenne.
Ó, jobb ötletem van ma estére.
Menjünk a Varnishba, japán whiskeys este van.
Jelszó is van, meg minden.
Nem mondhatod el senkinek.
"Kamaszaki."
Mit csinálsz?
Ezt kéne viselned a Tower Barba, inni egy-két koktélt,
és átmenni a Hydeba. Keresd Mariót. Ez maga a tökély.
Mario Lopezt?
Nem, drágám, Mario Lopez a Grove-ban van.
Imádom a Grove-ot.
Nem, nem imádod.
Ez tetszik.
Ja, igen. Ez az enyém. Klasszikus darab.
Ebben megyek Asher Katzhoz ma este.
- A misztikushoz? - Igen.
Láttam a Kardashian-realityben két évvel ezelőtt.
Nem, nem hiszem. Ő friss arc.
Asher Katz már totál kiment a divatból.
Már mainstream.
Szerintem ez nem passzol hozzám.
Üdv, Mr. Katz.
Nincs érintés, nincs fotó, ötszáz.
Előre?
- Ez gyönyörű. - Nyissa ki bárhol.
- Bárhol? - Ne gondolkozzon, csak csinálja.
A könyv. Adja ide a könyvet.
Olvassa a harmadik mondatot.
"Ne ragaszkodj, hogy akaratod szerint történjen minden,
még spirituális kérdésekben sem."
Nyissa ki.
Bárhol?
Minden rendben lesz.
Rendben, mivel?
Rendben. Maga. Rendben lesz.
Ennyi?
Mi másra van szüksége?
Oké, értem.
Hagyjon nekem jó értékelést a Yelpen.
BÉBI! SH MA ESTE NÉHÁNY ARCCAL. GYERE EL!
LEADOM A NEVEDET.
SZERETLEK. HIÁNYZOL. PÁ! - T
A mögöttem lévő lifttel menjen a hatodikra, ott lesz.
Remek.
- Jól vagy? - Igen.
- Üdv. - Üdv.
- Mr. Jones. - Máris.
- Köszönöm. - Kösz.
Recepció, miben segíthetek?
- Szerintem már fent van. - Remek.
MIKOR ÉRSZ IDE?
MINDJÁRT LEMERÜLÖK
Sajnálom, nem mondhatom meg, hogy itt van-e már egy tagunk.
Lehet, hogy másik nevemet adta le.
- Valóban? - Ez az eredeti nevem.
Néha csinált ilyet.
Azt hiszi vicces. De nem az.
Jean Dubrowski.
Betűzné, kérem?
Jean, J-E-A-N.
Dubrowski,
D-U-B-R-O-W-S-K-I.
Dub-rov-szki.
Elnézést, a végét megismételné?
Errefelé nem ismerik a lengyel neveket?
Nyugat-Hollywoodnak ezen a részén nem.
Peter Fairman. Nem lengyel.
Régebben "Furmanek" volt, de nagyapám öngyűlölő volt.
Ezért lettem Fairman.
És fair volt?
Nem, nem igazán.
Megtévesztő reklám.
És maga?
Én?
Nem tudom.
Megközelítőleg. Néha.
Azt hiszem, illendő szólnom, hogy tudom, ki maga.
Istenem.
Maga clevelandi?
Detroiti, de olvasom a Food & Wine-t és láttam a Fenntartások nélkülben.
És olvastam a New York Timesban, hogy utálja a szénhidrátellenes diétákat.
Nem utálom az egészet,
csak azokat, akik részt vesznek benne.
Fair. Bocsi.
Mi hozta ebbe a...
városnak nem nevezném, mert az túl nagyzolós.
Nyugatra csábítanak.
Ne mondja el a pletykalapoknak.
Egész sort csináltak.
Bocsánat, ő volt itt előbb.
Ő nem tag, Mr. Fairman,
a vendégei pedig az emeleten várják a bárban.
Kérem, adja hozzá Ms. Dubrowskit a vendégemként.
Feljön velem.
A jegyzőkönyv kedvéért,
aki így megváratta magát, arra ne pazarolja az idejét.
Köszönöm.
Csak ön után, Dubrowski.
Emlékeztetőül, odafent nem használhatja a telefonját.
Hát persze.
Köszönöm.
Fairman séf...
köszönöm, hogy jó célra használta a hírnevét.
Ezt az élményt még sokáig nem feledem.
Dobry wieczór, Dubrowski.
Ha Clevelandben jár, ugorjon be az étterembe.
Miért? Maga itt lesz.
Elnézést.
Lehetne...
Bocsásson meg...
Nem kértem...
Anna, köszönöm.
Hamarosan beszélünk.
- Örvendtem. - Én is, köszönöm.
Örülök a találkozásnak.
Dubrowski?
Még mindig vár?
A barátaim még nem érkeztek meg.
Kicsit remélem, hogy bajuk esett,
különben mit keresek itt?
Komolyan? Mi a franc?
- Jól ment a találkozója? - Igen.
Hát, ha nevezhetjük flancos ingatlanosok
ajánlatát két helyre a belvárosi hoteljükben jónak...
Nagyon flancos. Nagy lépés lenne.
Igen, az kimozdítana Clevelandből
és, tudja...
márkanévvé tenne.
Nem hangzik lelkesnek.
Igazán? Miből gondolja?
Jó emberismerő vagyok.
- Kivéve a barátaival, úgy tűnik. - Ez van.
Túl jó vagyok velük.
Talán ezért nem jöttek el. Nem szeretik, ha mindig őszinte valaki.
Szerintem csak a hazug emberek ilyenek.
Bocsánat.
Mennie kéne.
Valóban. Talán azt kéne.
És mégis...
Szeretné, ha hoznám a kocsiját.
A számát szeretném.
Amit az inasnak adhat.
Nem hordok mobilt magamnál.
Nem igazán szeretem.
Tudja, ugye, hogy ezzel kapja meg a kocsiját.
Majd azt mondom, elvesztettem.
Kicsit drága módszer elkérni a számomat.
Huszonöt dollár?
A dupláját is megérné.
Oké, hát...
már alig várom, hogy a telefon mellett ülve várjam a hívását.
Dobranoc, Dubrowski.
To na razie, Fairman.
Fairman, hát felhívott!
Ms. Dubrowski?
Én vagyok.
Remek.
Allie vagyok, Peter Fairman asszisztense.
Hát persze. Helló, Allie.
Tudom, hogy kicsit késői,
de Mr. Fairman érdeklődik, ráérne-e vacsorázni ma este.
Azt hiszem. Igen, ma este? Persze. Tökéletes.
Negyed nyolc. Átküldöm a címet.
A negyed nyolc kiváló.
Köszönöm a hívást.
Ott várja önt.
Felhívott!
Helló!
Jean Dubrowski vagyok, Peter Fairmannel van találkozóm.
Jöjjön velem, Ms. Dubrowski.
Kösz, hogy nem a tízeshez ültet...
Ó, a 31-es asztal...
Elnézést.
Nem szeretem a magas asztalokat.
Éppenséggel a konyhába tartunk.
Ja, oké.
Meglep, hogy időben érkezett, Dubrowski.
Ugyan, Fairman! Mindig időben érkezem.
Ez a magáé.
Ideköltözött és munkát vállalt az elmúlt 24 órában?
Nem, ez olyasmi, amit a séfek szeretnek csinálni,
együtt főzni a barátainkkal.
Ori és Gen szervezte a könyvbemutatómat tavaly. Tartozom nekik.
Kóstolja meg ezt.
Nagyon jó. És furcsa.
Remek. Jó és furcsa.
Nem utálom a furcsát.
Hé, Ben, grilleznél nekem négy hamacsi karéjt?
- Lehetne, hogy ezt most megpirítsd? - Igen, séf.
Imádom, amikor ezt mondják.
- Azt, hogy "Igen, séf"? - Mondja még egyszer, de őszintén!
Igen, séf.
Nem akarja tudni, mi van benne?
Bízom magában.
Ez hiba.
Igazán?
Nem.
Kérek még kóstolót!
Jól van, Ben, még egy hamacsi!
Ezúttal a céklaszószosat, légy szíves.
- Igen, séf. - Igen, séf!
Nagyon jó! Mindjárt jövök.
BÉBI, BOCS A TEGNAPÉRT. AZT HITTEM, SZERELMES VAGYOK.
MINDENT ELMESÉLEK A LAUREL HARDWAREBEN, MOST!
21-ES ASZTAL. LEADTAM A NEVED.
Elvileg csak előkészítek, de kicsit bolondokháza van.
Lenne a társaságom pár órára?
Ez itt a legjobb hely.
Sehol máshol nem lennék szívesebben.
Tim, ólálkodsz.
- Miért ólálkodsz. - A hatos egy Barney Rubble-t kér.
- Harrison Ford van itt. - Menő.
És sovány sztékből kéri,
de mi nem használunk sovány sztéket, ugye?
- Nem. - Nem szolgálunk.
Akkor csinálunk egy olyan sztéket Indiana Jonesnak, amilyet illik,
és ha nem dicséri meg, akkor min fogunk változtatni?
Kurvára semmin.
Köszönöm szépen.
Van saját szlogenje!
Híres ember lett.
Jól van, mit próbálna még ki?
Válasszon.
Szédelgek, fáradtan, tragikusan
Nyúzottan, kábán, a bájból kifogytam
De élek, de élek, de élek!
Izgágán, nyugtalan, mániásan
Kimérten, nyugodtan, pániktól fulladva
De élek, de élek, de élek!
Ezernyi ember vagyok én
Mind valós személy
Milliónyi érzelem feszít szét
Oké, de legalább érzek én!
Rohadtul érzem magam Rózsákkal borítottan
Fiatalabban, mint a tavasz Vénebben, mint Mózes
Játékos bárányka
Remete-lusta
Őrülten, de élek!
Komiszan, kergén és szendén
Sziklaszilárdan kocsonya-remegve
De élek, de élek, de élek!
Félig Tijuana, félig Boston
Részben Jane Fonda, részben Jane Austen
De élek!
Hát ez az!
De élek!
Érzelmek kavalkádja ez
Tombol a koponyámban bent
Bevallom, gyagyás vagyok
A józanság unalmas, annyi szent!
Remekül érzem magam Vad vagyok, bombasztikus
Ernyedt báb és fantasztikus
De élek, de élek, de élek!
Itt van Drágám, elhiszed ezt?
Itt van Istenem, el sem hiszem
Itt van Bizony, elhisszük ezt
Jól van, mindjárt éjfél.
Hova megyünk?
Nos...
Kocsmázás?
Jöhet.
Hát ez az.
Csak ne nyúljon semmihez és nem lesz tífuszos.
De táncolhatunk.
Elragadó.
Mit inna?
Whiskeyt, valami egyszerűt.
Helló.
Két Jim Beamet, jéggel.
Mit?
Jim Beam, jég, kettő.
Mármint a whiskey-t?
Igen, a whiskey-t kérnénk.
Mi volt ez? Azt hittem, ez egy kocsma.
Igen, de ez az Echo Park,
itt senki sem iszik olcsó piát, kivéve PBR-t, ironikusan.
Szóval...
Azt mondta, itt táncolhatunk.
Táncolhatunk is.
Senki más nem csinálja.
Hát ez hülyeség.
Kék farmer
A lány kék farmert viselt
Kék farmer
Arcát rejti máz, pénztelen
Ne feledd
Mindig cserben hagynak a szükségben
Ó, kék farmer
Van-e mennyeibb tenálad?
Rendőrmotorral jár
Orra fitos, pisze
Néha úgy érzem én
Ó, az emberiség
Nyomulok a kék farmerért
Ó, amikor a lány szomorú
Kék farmer, felrepít
Ó, repítsen valaki
Repítsen valaki
Ó, repítsen valaki
Nézd, olyan városban élek, ahol azért iszol helyi sört,
mert az anyád és az apád,
és a nagyapád is ezt itta,
és mert szereted.
Itt nevetnek rajta.
Nem kéne ironikusnak lennie.
Az ételnek nem kéne ironikusnak lennie.
Az étel egy élmény, minden szinten.
Mint a pierogi. Minden pierogi, amit készítek,
anyámra emlékeztet,
és genetikai szinten minden rokonomra, aki Amerikába jött.
- Ezt miért csináltad? - Mit?
Úgy teszel, mintha nem lennél jó, csak hogy jobban érezzem magam.
Te tényleg nem idevalósi vagy.
Miért kezdtél főzni?
- Az anyám, Blanca. - Blanca!
Blanca.
Martha Stewarttal rivalizált.
Egyoldalúan, persze. Teljes erőből csinálta.
Talán az elszántsága inspirált.
Nem csak a főzés szeretetét tanította meg,
hanem azt is, hogy mindig a legjobbra törekedjek.
Anyámnak is sok nemezise volt fiatalkoromban,
de a többségük én voltam.
- Igazán? - Igen, én...
nem akartam zsidó lenni, hát még lengyel,
nem akartam detroiti lenni,
nem akartam azt a ruhát hordani, amit ő akart.
Ez arra inspirált, hogy teljesen más legyek, mint ő.
De ahogy öregszem, nem tudom, mért
mert ő egy hiteles, határozott személy, én pedig...
mindennap felülvizsgálom magam.
Én nem ezt látom benned.
Mert veled nem csinálom.
Blancának mi volt a baja Marthával?
Úgy gondolta, az ő tökéletességről alkotott képe korlátozó,
és nincs olyan, hogy tökéletes hozzávalók.
- Láttalak főzni. Az nem a tökéletesség? - Nos, arra törekszem,
de úgy kell éreznem, kísérletezhetek és elbukhatok.
Ezért akar téged Los Angeles.
Újra feltaláltad a konyhaművészetet.
Én azt szeretem az ételben, hogy táplálja az embereket.
Egy jó kaja feldobhatja egy rossz napodat,
vagy korszakodat.
A borscsot háború idején találták ki.
Nem biztos, hogy a borscs a legjobb példa a táplálásra.
Miért olyan megosztó? Ez nem fair.
A borscsból csinálsz új kelbimbót, Fairman?
A clevelandi éttermemnek van integritása.
A közösségért van.
Nagyon, nagyon fontos nekem.
Los Angeles elveheti ezt tőlem?
Nem hiszem. Még mindig te maradsz.
Csak az ügyfelek nem ismernek gimis korod óta.
Igaz, de ezt az érzést nem lehet előállítani.
Lehet bármi is hiteles, ha a bábjátékos...
a zónázási problémákkal van elfoglalva,
meg az állandó PR-ral és privát partikkal?
Az a kis butik, ahol dolgozom, hetente két napot zárva van.
Minden kis üzlet hanyatlik. Lehet, hogy...
kicsit meg kell alkudni, hogy talpon maradj.
Én több embert akarok elérni.
- Tényleg. - Igen.
És nem azért, hogy jachtot vegyek
és körbehajózzam a görög szigetvilágot, mint Batali.
Tényleg örömöt akarok szerezni.
Meg akarom mutatni, hogy ami a múltból jön...
jó okkal marad fent.
Fel akarom nyitni mások szemét a kultúrámra.
A mi kultúránkra.
Azt hiszed, megőrültem.
Szerintem a képzeletbeli jacht,
mint milliomos éned első dolga,
nagyon sokat elárul az igazi karakteredről.
Oké, nos, elektromos jacht lenne.
A képzelt milliomos nem tűri a környezetszennyezést.
Lehet, hogy kiszívtam a nyakad.
De te kezdted, szóval...
- Egyenlítsünk. - Ne.
Jól rejtegeted a vészjelzéseket.
Nincs olyanom.
Bocs, de ismertem hozzád hasonló fiúkat.
Meglep. Kevesen vagyunk.
Mármint, nem léteztek.
Szerintem te nagyon rossz vagy,
és bátran lehetsz őszinte, mert mindketten felnőttek vagyunk.
Vagy...
talán leállhatnál a negatív feltételezéseid kisugárzásával, Dubrowski.
Új vagyok a városban és jó nevelést kaptam.
És...
Kedvellek.
Én is csodálatosan érzem magam veled, Fairman.
Még a telefonomat sem néztem meg, ami 2012-es rekord nálam.
Nos, megtiszteltetés, hogy
a figyelmed tárgya vagyok ma estére.
Nem akarsz lelépni innen?
Milyen messze van a szállodád?
Nem szállodában lakom.
Hanem egy barátomnál.
Oké.
Steven Spielberg a barátod?
Igen, és sosincs itthon.
Ez praktikus.
Hé.
Szeretném, ha tudnád, hogy nem szokásom ilyesmit csinálni.
Ja, oké.
- Szeretném, ha anyám büszke lenne rám. - Jó tudni.
Vagyis, én soha...
nem csinálok ilyet.
Szörnyen hazudsz.
Oké, remek.
Szegény többiek
Szánok mindenkit, aki nem én vagyok
Sajnálom, hogy boldogtalanok
Miközben én boldog vagyok
Nincs e világon
másik olyan lány,
Akit hozzám hasonló bizsergés járna át
Gazdag vagyok ma
Rajta kívül mindent
eladnék
Felbolydulna a város
Mert nem tudnak kapcsolódni
Ő pedig csakis az enyém
Szegény többiek
Szánok mindenkit
Zokogni tudnék
Mindenkiért, aki
nem én vagyok
Szegény
többiek
Sajog a szívem érted, meg érted
Meg érted is
Kapcsolatunk szilárd
és éteri
Egymástól függünk, mi ketten
Mint nadrág és hózentróger
Összeillünk
Hihetetlen, mennyire
És így volt ez
már kezdettől
Szeretlek titeket is
De ha csábít is kísértés
Ne feledjétek, ez a fiú
Értem ég
Szegény többiek
Magányos többiek
Elszorul a torkom
Mindenki
Másért, aki
Nem
Én
Vagyok
Te főzöl nekem?
Általában nem tenném, de lényegében elraboltál erre az...
idegen földre, az őrült konyhájával, szóval...
Ez az, amire gondolok?
Az adóbevallásom? Igen.
Idén kicsit komplikált.
Ez egy 1040-es nyomtatvány?
Istenem, pierogi.
Felhívtam anyámat, elkértem a receptet.
Azt hitte, sztrókot kaptam.
Tudod, senki sem főz nekem mostanában.
Nem elég bátrak.
Mogyoró?
Barna vajban.
- Mint egy mousseline. - Pontosan.
És?
És körte.
Ügyes kis mutatvány.
Melóra hajtasz?
Mi másért feküdnék le veled?
A francba.
Bocs, a befektetők.
Mit akarnak?
Tudni, hogy mit akarok.
Döntöttél már?
Érdekel a tanácsom?
Inkább a válaszod érdekelne.
Mi a kérdés?
Tudod, fiatalkoromban
a legmenőbb étterem a városban
a Stouffer volt a főtéren.
- Ne. - De.
Szó szerint fagyasztott kaja csicsás porcelánban.
Már akkor is tudtam, hogy ez nem lehet a mérce.
Tudtam, hogy bármilyen éttermet is csinálok,
azt azon a téren kell megnyitnom.
Tudod, a családom és a barátaim miatt.
De most azt fontolgatom,
hogy elhagyom a családomat és a barátaimat,
de miért?
Szobapincérkedni?
Egy konyhaszer-márkáért?
Bíráskodni a Top Chefben?
Még mindig várom a kérdést.
Mit gondolsz Clevelandről?
Hát, nem Toledo.
Szóval igen?
Azt szeretnéd, hogy Clevelandbe költözzek veled?
Ezeregy okod lehet rá, hogy őrültségnek tartsd.
Nem ismersz.
Most cukinak tartasz, de egy idő után besokallsz tőlem.
A jegyzőkönyv kedvéért: nem vagyok túl sok, csak egy kicsit, de...
van különbség.
Azt hiszed, nem ismerlek?
Hát persze, hogy ismerlek.
Szerintem nekünk találkoznunk kellett.
Tudod, mit? Egy fenét! Szerintem már ismerjük egymást.
Úgy értem...
Pete és Jean Malibuban?
Kik azok?
Pjotr és Janina vagyunk,
két pont, akiket az időn át összekötnek az őseink az óhazából.
Okkal.
Szerintem ez az az ok.
Mi ketten nem ide tartozunk.
Túl valódiak vagyunk ehhez a helyhez.
Gyere haza.
Ja. Igen.
- Tényleg? - Igen.
- Igen? - Igen.
- Oké. - Oké.
Oké.
Jól van akkor.
Találkoznom kell néhány befektetővel ma este a raktárnegyedben.
Szeretném, ha velem jönnél, hogy ne veszítsem el az eszem,
amikor lemondok ennyi pénzről.
Oké.
- Hívom őket. - Rendben.
Van itt egy ajtó.
Az új nyitvatartási rendünk szerdától vasárnapig.
Ahogy a legjobb az üzletnek.
A jó hír, hogy úgy döntöttem, hallgatok rád
és nem keresek új Troyt.
Ez nagyon kedves tőled.
Szóval te nyitsz és zársz, oké?
Persze, rendben.
Chaddel beiktatjuk Addisz-Abebát az útitervünkbe.
Küldöm az új időpontokat.
Jó, persze.
Maradj még egy kicsit, mutatni akarok néhány sálat, oké?
Furmanek!
Dubrowski.
Fázol?
Nem, de ne engedj el.
Gyere.
Gigi!
- Szerintem ismer téged. - Hol voltál tegnap este?
Nem ismerem.
Sajnálom, összekever valakivel.
- Gigi. Helló! - Menjünk be.
Egész este vártunk a Laurelben, de nem jöttél.
Egész este hívtalak.
Gigi Dumont, tényleg letagadsz?
Jeannek hívják.
Már vagy tíz éve nem.
Elnézést, ismered ezt a fickót?
Nem igazán.
Ezt a szarságot, Gigi!
Mi folyik itt?
- Ezért nem lógunk együtt mostanság. - Istenem, Troy!
- Elegem volt, hogy lerázol! - Nyugi!
- Mindig ejtesz egy jobb tervért! - Ő Pete.
Ha találsz mást. Egy jobb asztalt, vagy barátot.
Évekig második, tizedik, nem létező voltam.
Troy, higgadj le.
Aztán amint új barátokat szerzek, megőrülsz.
Szimatolsz utánam az interneten.
- Be kell mennem. - Ezért hagytam ott a boltot.
Nem bírtam tovább, ahogy hallgatózol és jobbat keresel,
- lejegyzeteled... - Szólna neki?
- Nem lehet... - Rajta van... Megtenné?
A terapeutám is mondta, hogy törjek ki ebből,
túlságosan ragaszkodó vagy és nem törődsz az érzelmeimmel. Ez volt az utolsó csepp.
Mit csinálsz?
- Pete Fairmannel voltam! - Látod?
- Megnézné... bemegyek. - Hát ez az.
- Sajnálom. - Az előbb vele voltam, aztán...
Én... de...
Sajnálom. Megteltünk.
Fairman, megmagyarázhatom?
Felesleges, értem.
Nem hiszem, hogy érted.
Az vagyok, akinek gondolsz.
Nem tudod, mire gondolok.
Veled igazi vagyok.
Másokkal nem vagyok az.
A nevem Jean.
Amikor idejöttem, cukkoltak miatta. Megváltoztattam, hogy beilleszkedjek.
Vagyis...
Valahogy úgy, ahogy a nagyapád.
Nem is akartam beilleszkedni igazán, csak...
azt hittem, muszáj, vagy valami.
Nem érdekel, hogy beilleszkedsz-e.
Nem érdekel a névváltoztatásod.
Akkor jó, mert...
Az érdekel, hogy amikor a barátod megjelent, letagadtad.
Úgy tettél, mint aki nem létezik.
Azt mondtad, sosem találkoztatok.
Azt hitted, ez alapján foglak megítélni?
Ez nem őszinte.
Megbántottál valakit, mert azt hitted, az utadban áll.
Nem is tudom, mit gondoltam erről az egészről.
Sajnálom, haza kell mennem.
Ne!
Veled mehetek. Ha meghallgatnál, akkor...
Jean, ez nem vita tárgya!
Nem akarlak ismerni többet.
Ne kövess!
Bassza meg.
Az élet egy tál gyümölcs
Ne vedd komolyan
Túl titokzatos
Dolgozol, spórolsz, aggódsz,
Még sem elég a lóvé
Amikor elmész
Mantrád legyen: "A termés a lényeg,
A legerősebb tölgy is kidől."
A legjobb dolgok kölcsönben vannak
Ha elveszted
Nem a tiéd, miért aggaszt?
Az élet egy tál gyümölcs
Éld meg és élvezd kacagva
Mantrád legyen: "A termés a lényeg"
Tudod, a legerősebb tölgy is kidől
A legjobb dolgok
Kölcsönben vannak
Ha elveszted nem a tiéd, miért aggaszt?
Az élet egy tál gyümölcs
Éld meg
Szeresd
Illegesd magad
És sose gondolj rá
Nélküle semmi se vár
Nincs mit szépíteni rajta
Éld meg
És élvezd kacagva
Menni fog.
A feliratot fordította: Horváth Norbert